Norman Taurog

Norman Rae Taurog, nado en Chicago, Illinois o 23 de febreiro de 1899 e finado en Rancho Mirage, California o 7 de abril de 1981, foi un director de cinema estadounidense.

 Traxectoria 
Actor infantil, fixo a súa primeira aparición no cine na curtametraxe Tangled Relations aos trece anos. Tras esta, adicouse especialmente ao teatro.

En 1919 comezou a súa carreira como director de cine, triunfando en 1931 con Skippy, coa que gañou o oscar ao mellor director. O protagonista do filme, tamén candidato ao premio era o seu sobriño, Jackie Cooper.

Nos anos seguintes dirixiu películas de moi diferentes xéneros, incluíndo filmes de propaganda durante a segunda guerra mundial. Durante os sesenta tamén foi o responsable de nove películas de Elvis Presley.

Deixou a dirección en 1968, comezando unha etapa como profesor de cinema en California.

 Obra 
Taurog dirixiu aproximadamente 180 filmes durante a súa carreira, sendo algúns dos principais os seguintes:

 1931 - Skippy
 1931 - Huckleberry Finn
 1933 - A Bedtime Story
 1938 - Mad About Music
 1938 - The Adventures of Tom Sawyer
 1938 - Boys Town
 1950 - The Toast of New Orleans
 1952 - Jumping Jacks
 1955 - The Caddy
 1956 - Un regalo do Nadal
 1959 - Non abandóne-lo barco
 1960 - Visita a un pequeno planeta
 1962 - Girls! Girls! Girls!
 1968 - Live a Little, Love a Little

 Véxase tamén 
 Ligazóns externas 


Categoría:Directores de cinema dos Estados Unidos de América
Categoría:Nados en Chicago
Categoría:Nados en 1899
Categoría:Finados en 1981
Categoría:Óscar ó mellor director